ועדת הכספים, כנסת 20, פרוטוקול מספר 784, 2017-07-25 11:00

משה גפני: אני מחדש את הישיבה מס' פניה לוועדה 49 – רשות האוכלוסין.

<יעל לינדנברג: אני מאגף התקציבים.

<יעל לינדנברג: הפנייה נועדה להעברת תקני כוח אדם לרשות האוכלוסין וההגירה בגין יציאה לפרויקט הביומטרי וחיזוק כוח האדם בלשכות.

<יעל לינדנברג: כן 200 מיליון בהרשאה להתחייב לצורך יציאה לפרויקט בביקורת הגבולות.

משה גפני: יש שאלות?

משה גפני: מי בעד אישור הפנייה ירים את ידו?

משה גפני: הצבעה בעד - רוב נגד- אין נמנעים- אין פניה 49 אושרה.

משה גפני: הפניה אושרה.

משה גפני: מס' פניה 97-98 משרד ראש הממשלה.

<תמר לוי בונה: אני מאגף תקציבים.

<תמר לוי בונה: הפניה נועדה להעביר 50 מיליון שקלים מסעיף 13 לסעיף 04 לטובת תשלום עבור מפוני גוש קטיף.

משה גפני: מישהו ממשרד ראש הממשלה כאן?

<קריאה: אני נציגת משרד החקלאות.

משה גפני: למה עוד מעבירים כסף.

משה גפני: אני העברתי אז חוק במהירות עם הרבה מאוד כסף למפוני גוש קטיף.

משה גפני: למה זה עוד לא נגמר.

<קריאה: נשארו עוד ספיחים.

<קריאה: יש עדיין מבנים שבבנייה.

<קריאה: יש עדיין משפחות שלא בנו את בית הקבע שלהן.

משה גפני: זה עוול גדול.

משה גפני: המדינה עשתה להם עוול גדול

יהודה גליק: פעם הבאה שכל חברי הכנסת יגידו שהם פינוי יישובים, אז שייקחו את זה בחשבון.

משה גפני: לא, לא.

משה גפני: ועדת כספים עוסקת בכסף.

משה גפני: אני באמת תרמתי לעניין הזה הרבה מאוד מבלי להביע דעה כן התנתקות או לא התנתקות.

יהודה גליק: צריך לקחת בחשבון שזה לוקח הרבה זמן.

משה גפני: מדינה שעושה את הפעולה הזאת, זה לא משנה אם היא חושבת שהיא עושה נכון או לא נכון.

יהודה גליק: צריך לקחת בחשבון שזה לוקח 10 עד 15 שנים.

משה גפני: זה לא בסדר.

משה גפני: אני מסכים.

משה גפני: מי בעד הפניות?

משה גפני: הצבעה בעד - רוב נגד- אין נמנעים- אין פניות 97-98 אושרן.

משה גפני: הפניות אושרו.

משה גפני: מס' פניה 127 - פיתוח תחבורה.

<הראל שליסל: אני רפרנט תחבורה ציבורית.

<הראל שליסל: הפניה נועדה לתקצב הסטת מזומן בתוך התקציב הפיתוח של תחבורה ציבורית של משרד התחבורה בגובה של 450 מיליון שקלים, בהתאם לצפי ביצוע עדכני של הפרויקט.

משה גפני: מה אתם רוצים מהקו המהיר לירושלים?

משה גפני: כמה כסף?

<הראל שליסל: בעיקר אנחנו מדברים כאן על רכש.

<הראל שליסל: הפניה נועדה לתקצב רכש של ציוד נייד, מנה חמישית, למי שמכיר.

<הראל שליסל: נציג משרד התחבורה יוכל לפרט.

<טמיר כהן: יש עיכוב בפרויקט.

<הראל שליסל: כרגע אנחנו לא מכירים שיש עיכוב בפרויקט.

<הראל שליסל: אולי משרד התחבורה מכיר אחרת.

<הראל שליסל: להיפך, נציג משרד התחבורה יכול לפרט כי הזמנו עכשיו את התחנות.

<הראל שליסל: אתה רוצה לפרט?

<ראובן קולטון: אנחנו עובדים במלוא המרץ כדי לעמוד ביעדים שלנו.

<ראובן קולטון: נקודתית, הרכבת הזמינה את כל הציוד הנדרש כדי להניח את המסילות כדי שלא יהיו עיכובים.

<ראובן קולטון: זה לגבי הביצוע.

<ראובן קולטון: מה שהראל הזכיר קודם זה ציוד נייד.

<ראובן קולטון: אתם יודעים שהשימוש ברכבת בעליה מאוד משמעותית וצריך לעמוד בביקושים.

משה גפני: מה זה קו עכו כרמיאל?

<הראל שליסל: קו עכו כרמיאל זה קו שמי שמבצע אותו זה חברת נתיבי ישראל.

<הראל שליסל: התכנית היא להקדים את הפתיחה שלו כבר לחגים השנה.

<הראל שליסל: הוא לא בביצוע רכבת ישראל אבל הוא עדיין בתוך תכנית רכבות כבדות ולכן התקציב גם מיועד אליו.

משה גפני: הרכבת הקלה בגוש דן, אני רואה שזה עובר בבני ברק, עובדים בשבת?

<הראל שליסל: אני לא מכיר.

<הראל שליסל: ברמת העיקרון, לא מגדילים פה תקציב למען עבודות בשבת זה בוודאי לא סמכות של משרד האוצר.

<הראל שליסל: אפשר לפנות בעניין הזה גם למשרד הכלכלה וגם למשרד התחבורה.

<הראל שליסל: לצורך העניין, הפניה הזאת לא נוגעת לתחום של עבודות בשבת אלא יותר לכיוון של רכש של ציוד נייד.

משה גפני: מה התחזית, מתי ייגמר הפרויקט של הרכבת הקלה?

<הראל שליסל: ממה שאני מכיר, אוקטובר 2021.

<הראל שליסל: זאת העמדה שאני מכיר של משרד התחבורה.

משה גפני: מה עם המטרונית בחיפה?

<הראל שליסל: יש כמה שלוחות של המטרונית.

משה גפני: בסדר, מה זה משנה.

משה גפני: מי בעד הפנייה?

משה גפני: הצבעה בעד - 1 נגד- 1 נמנעים- אין פניה 127 אושרה.

משה גפני: הפניה אושרה.

משה גפני: מס' פניה לוועדה 128 – 134 - רשויות מקומיות.

<איתי טמקין: אני רכז פנים.

<איתי טמקין: הפניה מגדילה את תקציב משרד הפנים סעיף 18 - - -

משה גפני: למה אתה ברשויות מקומיות?

<איתי טמקין: עברתי תפקיד.

<איתי טמקין: החלפתי את יוצר בתפקיד.

משה גפני: מזל טוב, שיהיה לך בהצלחה.

משה גפני: נעבוד בשיתוף פעולה בעזרת השם ונריב מתי שצריך.

<איתי טמקין: הפניה מגדילה את תקציב משרד הפנים בכ-400 מיליון שקל, שהשימושים העיקריים בעיקר למענקי איזון, בעקבות החלטת ממשלה שהתקבלה תוך כדי 2017, שמגדילה את מענקי האיזון והופכת אותם ליותר פרוגרסיביים וליישום החלטות ממשלה, בעיקר תכנית צפון, תכנית לחיזוק הדרוזים, הצ'רקסים והבדואים.

משה גפני: שאלות?

משה גפני: מי בעד?

משה גפני: מי נגד?

משה גפני: הצבעה בעד - רוב נגד - אין נמנעים- אין פניות 128-134 אושרו.

משה גפני: הפניות אושרו.

<אלי מורגנשטרן: אני מאגף תקציבים.

<אלי מורגנשטרן: מדובר בפניה של המשרד להגנת הסביבה של העברת עודפים מחויבים משנת 2016 לשנת 2017.

<אלי מורגנשטרן: סך העודפים עומד על 293 - - -

משה גפני: האמת היא שאני לא צריך לאשר את זה ואני אגיד לכם למה.

משה גפני: אני בעד.

משה גפני: העברנו אתמול גם שתי פניות של המשרד להגנת הסביבה, אני בעד המשרד.

משה גפני: אבל יש פה כסף לקרן לשמירת ניקיון, גם 224,478 וגם 982.3.

משה גפני: אנחנו מבקשים מהקרן בשביל אביב מחזור.

משה גפני: יש פה עוד 823 ואנחנו מבקשים שתעזרו בעניין הזה של הניקיון.

משה גפני: הם מטפלים בבקבוקים הריקים.

משה גפני: המפעל ייסגר, העובדים יפוטרו.

משה גפני: אי-אפשר בצורה כזאת.

<שירלי ברנע: אני מהמשרד להגנת הסביבה.

<שירלי ברנע: הנושא נדון בימים אלה במשרד להגנת הסביבה אין לי כרגע תשובות לתת.

<שירלי ברנע: אני מבקשת לא לעכב את העודפים.

משה גפני: מי בעד?

משה גפני: מי נגד?

משה גפני: הצבעה בעד - רוב נגד - אין נמנעים - אין בקשה 26006 אושרה.

משה גפני: הבקשה אושרה, אני מגיש על זה רביזיה ואני במקש על זה תשובה עד מחר.

משה גפני: זה עובדים שיוצאים ללא פרנסה.

משה גפני: זה עכבר ששוכב על דינרים.

משה גפני: המון כסף יש שם ועובדים נזרקים לרחוב.

משה גפני: הם עוסקים בעניין של הניקיון.

משה גפני: בשביל זה יש את היטל ההטמנה.

משה גפני: אלה הדברים שעבורם קמה הקרן.

משה גפני: לפי דעתי זה "וישמן ישורון ויבעט".

משה גפני: הם פשוט יושבים על הרבה כסף.

משה גפני: בקרן מרגישים שהם יכולים לעשות מה שהם רוצים וזה לא בסדר.

<שירלי ברנע: אני אתן לכם תשובה.

<שירלי ברנע: אנחנו מודעים לזה.

משה גפני: אני מבקש סיוע.

משה גפני: אני גם דיברתי עם השר.

משה גפני: אני מבקש סיוע לעובדים שאני אפילו לא יודע מי הם אבל הם נזרקים לרחוב.

משה גפני: לכן אני מבקש שתיתנו תשובה.

<טמיר כהן: יש לנו רביזיה על פניה 104 פיתוח תיירות.

משה גפני: אנחנו קיבלנו תשובה על תקציב ים המלח, בהמשך לדיון שנערך ביום שלישי האחרון.

משה גפני: הרפרנט כותב לנו כך: "החברה הממשלתית להגנת ים המלח הינה חברה ממשלתית הנמצאת תחת אחריותו של משרד התיירות, בדומה לחברות ממשלתיות אחרות בעלות אופי ביצועי דומה.

משה גפני: תקציבה של חל"י ממוקם סעיפי משרד התיירות".

משה גפני: בסדר, המכתב בסדר.

משה גפני: אני רוצה לדעת למה זה לא עובר למשרד אחר?

משה גפני: למה זה נמצא תחת משרד התיירות כשהשר לא יודע להסביר את זה?

<עומרי: זה נמצא תחת התקציב של החברה להגנת ים המלח.

<עומרי: המדינה לא מבצעת את הפרויקט הזה, הפרויקט הזה הוא באחריות מפעלי ים המלח.

<עומרי: המדינה מעבירה כסף.

<עומרי: העברת כסף תלויה בזה שהנציגים של חל"י והחשב הכללי יאשרו שבאמת ביצעו את הפעולות המתאימות ומגיע להם כסף.

משה גפני: אז למה זה במשרד התיירות?

משה גפני: למה זה לא במשרד האוצר?

<עומרי: בגלל זה זה נמצא תחת התקציב של חל"י, כי היא הגורם המקצועי בממשלה שיודע להגיד אם צריך להעביר או לא.

<עומרי: כמו שאר הפעילויות שחל"י עושה, זה נמצא ביחד.

משה גפני: אבל משרד התיירות לא יודע להגיד.

<עמרי: זה חלק מהפעילות של חל"י.

<עמרי: זאת החברה שגם בהסכם וגם באחריות ממשלה נקבעה כגורם הממשלתי שאחראי מטעם המדינה לוודא ולפקח ולראות שהתשלום עבור הפרויקט מתקדם כמו שצריך.

<עמרי: הוא לא מעורב בפרויקט עצמו.

<עמרי: לכן, כיוון שחל"י היא הגורם שאמור לאשר את התשלומים, גם התקציב נמצא שם.

משה גפני: למה הוא שם?

משה גפני: למה הוא לא במשרד האוצר?

<עמרי: חלי מאשרת את התקציב.

משה גפני: הבנתי, אתה חוזר על זה פעם נוספת.

משה גפני: אבל למה זה לא במשרד האוצר?

משה גפני: משרד התיירות לא יודע כלום בעניין הזה.

<עמרי: כי זה חלק מהפעילות של החברה הממשלתית.

<עמרי: זה פשוט שם.

<עמרי: זה פשוט חלק מהתפקיד שלהם.

משה גפני: זה לא מספק.

משה גפני: אם היה תקציב עכשיו אז הייתי משנה את הסעיף הזה.

משה גפני: אני חושב שאם יושב כאן השר, גם באישור התקציב, זאת אומרת, כשהגיע התקציב שלו, וגם עכשיו, כשהיה פיקוח על התקציב של משרד התיירות והוא אומר: אני לא יודע כלום על העניין.

משה גפני: זה אותו דבר עם הסיפור שלי עם החוק של המשרד לביטחון פנים.

משה גפני: יושב פה שר ואומר שהוא לא יודע להסביר את התקציב הזה.

משה גפני: זה לא תקין, זה לא צריך להיות בצורה כזאת.

משה גפני: אני פונה אליכם.

משה גפני: תשקלו לגבי התקציב הזה אם אפשר לשנות את זה.

משה גפני: אולי אפשר לשנות באמצע.

משה גפני: הרי בסוף שנת התקציב הנוכחי יבואו ויגידו שרוצים לעשות שינויים.

משה גפני: יכול להיות שכדאי לעשות את השינוי הזה.

משה גפני: אין לי פה איזו עמדה פוליטית שאני רוצה לתת לזה או לקחת מזה, להיפך.

משה גפני: היות ואנחנו היום בפיקוח על המשרדים וזה בתהליך אצלנו, אני לא אסכים שיבוא לפה שר ויש לו תקציב והוא לא ידע להסביר אותו.

<עמרי: אני חושב שיותר נכון שזה יהיה בפעילות של אותה חברה שמאשרת.

משה גפני: מה זה החברה שמאשרת?

<עמרי: החברה שמאשרת זה החברה לים המלח.

<עמרי: זה נראה יותר נכון שכל הפעילות שלה תהיה במסגרת אחודה.

<עמרי: שלא יהיה לה תקציב במקום אחד, היא מאשרת, וחלק מהפרויקטים שלה יהיו כאן.

משה גפני: מי בעד הרביזיה?

משה גפני: מי נגד?

משה גפני: הצבעה בעד - מיעוט נגד - רוב נמנעים - אין הרביזיה לא התקבלה.

משה גפני: הרביזיה לא התקבלה ההערה שלי נרשמה, המכתב שלך התקבל אבל שום דבר ממה נעשה בעניין הזה לא עונה על הבעיה עצמה.

משה גפני: הבעיה עצמה, שצריך להקפיד ששר שבא לכאן ידע מה התקציב.

משה גפני: תקציב ים המלח הוא נושא מרכזי.

משה גפני: זה לא איזה נושא של שני עובדים.

משה גפני: הנושא הזה צריך להיות מוסדר.

משה גפני: תודה רבה הישיבה נעולה.